Public procurement notice: Contract Notice
Published: 2017-04-25
Buyer: Danmarks Nationalbank
Country: DK
Region: Byen København
Contract type: Services
Procedure: Competitive procedure with negotiation
CPV classification: 72200000 | 72212220 | 72220000: Systems and technical consultancy services | 72421000 | 72540000
Estimated value: 6000000 DKK
Submission deadline: 2017-05-23
Award criteria: The most economic tender

Technical requirements: Danmarks Nationalbank er Danmarks centralbank. Danmarks Nationalbank har til formål at sikre Danmark en robust økonomi ved at overvåge banksektoren, stabilisere kronekursen og sikre betalinger.
Danmarks Nationalbanks nuværende intranet er fra 2006 og har en forældet struktur og design. Det er Danmarks Nationalbanks ønske med dette udbud at anskaffe et nyt intranet, der kan understøtte den interne kommunikation i banken og bankens smart working strategi.
Danmarks Nationalbank ønsker at købe en standardløsning til understøttelse af det nye intranet. Løsningen skal baseres på en windows platform og driftes af bankens eksterne it-leverandør.
Danmarks Nationalbank har besluttet at implementere et nyt intranet, der skal være baseret på en standardløsning, som leverandøren har erfaringer med.
Det nye intranet skal være et »simpelt« intranet-system, som kan understøtte nyhedsformidling, telefonbogsopslag på medarbejdere, videndeling og dialog i Danmarks Nationalbank. Det nye intranet skal kunne tilgås fra flere typer af enheder, dvs. have et responsivt design, og kunne udnytte funktionaliteter til samarbejde i Danmarks Nationalbanks smart working koncept, herunder Skype for Business/Lync.
Leverandøren skal yde bistand til brug for vedligehold og forvaltning af systemet efter idriftsættelse.
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante leverancer, jf. punkt III.1.3), af de ydelser, som kontrakten omfatter, jf. beskrivelsen i punkt II.1.4) og II.2.4).
Relevansvurderingen foretages på baggrund af, i hvor høj grad referencerne dokumenterer erfaring med levering af funktionelt sammenlignelige ydelser.
Ved vurderingen af, hvilke ansøgere der har dokumenteret de mest relevante leverancer af sammenlignelige ydelser, tages der udgangspunkt i den enkelte ansøgers mest relevante reference, dog således, at ansøgerens øvrige referencer kan supplere den mest relevante reference, såfremt referencerne tilsammen dokumenterer en højere grad af relevant erfaring med at levere de konkret efterspurgte ydelser.
Ansøger skal indgive det fælles europæiske udbudsdokument (herefter ESPD) med angivelse af følgende oplysninger:
Ansøgers egenkapital i det seneste disponible regnskabsår. ESPD fungerer som et foreløbigt bevis for, at ansøger opfylder mindstekrav til egnethed i relation til økonomisk og finansiel kapacitet.
Inden tildelingsbeslutningen skal den tilbudsgiver, som Danmarks Nationalbank har til hensigt at tildele kontrakten til, fremlægge dokumentation for, at oplysningerne i ESPD er korrekte.
Når Danmarks Nationalbank forlanger det, skal der fremlægges følgende dokumentation for økonomisk og finansiel kapacitet:
Virksomhedens balance eller uddrag heraf i det seneste disponible regnskabsår, såfremt offentliggørelse af balancen er lovpligtig i det land, hvor virksomheden er etableret, eller anden dokumentation for egenkapitalens størrelse. Ved en sammenslutning af virksomheder (fx et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (fx et moder-, søsterselskab eller en underleverandør), skal oplysningerne ligeledes afgives for disse enheder.
Baserer en virksomheden sig på andre enheders formåen (fx et moder-, søsterselskab eller en underleverandør) uanset den juridiske karakter af forbindelserne mellem virksomheden og disse andre, skal virksomheden i forbindelse med ansøgningen dokumentere at råde over de ressourcer, der er nødvendige til opfyldelse af kontrakten ved at fremlægge en støtteerklæring eller anden dokumentation for, at ansøgeren eller tilbudsgiveren faktisk råder over den nødvendige økonomiske og finansielle formåen. Det skal dokumenteres, at den pågældende enhed er juridisk forpligtet over for ansøgeren eller tilbudsgiveren. I modsat fald vil Danmarks Nationalbank ikke lægge vægt på andre enheders formåen. Danmarks Nationalbank har udarbejdet en skabelon til støtteerklæring, som ansøger kan benytte.


Award value: 6000000